कात्तिक ४ , सिड्नी- अस्ट्रेलियाका पुर्ब प्रधानमन्त्री गौफ व्हीटलामको ९८ बर्षको उमेरमा सोमबार निधन भएको छ । उहाका छोराछोरी एन्टोनी, निकोलास, स्टेफान र क्यथारिन्ले एक बिज्ञप्ति जारि गरि उक्त जानकारी दिएको अलजजिरा अनलाइनले बताएको हो।
व्हीटलाम अस्ट्रेलियाको व्यापक बिकाश भएको समयमा देशलाई नेतृत्व दिने नेताको रुपमा चिनिनु हुन्छ । उहाले सन् १९७२ मा सुधारबादी पार्टी अस्ट्रेलियन लेबर पार्टीलाई अस्ट्रेलियाको इतिहासमै पहिलोपटक शक्तिमा ल्याउन सफल हुनुभएको थियो ।
उहालाई सन् १९७५ मा अस्ट्रेलियाको तत्कालिन राज्य प्रमुख तथा बेलायती राजसंस्थाका प्रतिनिधि गभर्नर जनरल सर जोन केर ले सत्यच्युत गरेका थिए । अस्ट्रेलियाको इतिहासमा निर्वाचित सरकारलाई गबर्नर जनरलले बर्खास्त गरेको यो मात्र एउटा घटना हो ।
सत्तामा जम्मा ३ बर्ष मात्र बस्न पाएको भएता पनि व्हीटलामले अस्ट्रेलियाको आर्थिक र संस्कृतिक बिकासमा ल्याएको ब्यापक सुधारका कारण उहालाई अस्त्रेलियाकै इतिहासमा सबै भन्दा सम्मानित नेताको रुपमा हेरिन्छ ।
व्हीटलामले खासगरी बिस्वबिध्यालय शिक्षालाइ निशुल्क बनाउनुका साथै भियतनामबाट आफ्ना सेना फिर्ता मात्र ल्याउनु भएन अस्ट्रेलियाको मत हाल्न पाउने उमेरलाई समेत १८ बर्षमा झार्नुभयो । यसका साथसाथै उहाले अस्ट्रेलियामा मृत्यु दण्डको प्राबधान हटाउदै एकल अभिभाबकलाई राज्यको कल्याणकारी कोषको दायरामा ल्याउदै डिभोर्स कानुनलाई समेत सुधार गर्नुभएको थियो । व्हीटलाम चाइना भ्रमण गर्ने पहिलो अस्ट्रेलियाली नेता समेत हुनुहुन्छ ।